चोरी लूट के मामले से परेशान दुकानदार नई रणनीति बनाएंगे
राहों |क्षेत्र मेंबढ़ रहीं लूट की वारदातों से परेशान दुकानदार नई रणनीति बनाएंगे। यहा ंदुकानदार संगठन के प्रधान बहादर सिंह भारटा ने बताया कि बीते दिन बस स्टैंड से एक किराना की दुकान से दो मोटरसाइकिल सवार करीब 2 लाख रुपये की नगदी चुरा ले गए। पुलिस को लुटेरों की पहचान भी बताई गई मगर पुलिस की कार्रवाई ढीली है। इस दौरान रिंपल चोपड़ा, बब्बू भरगव, बलवीर सिंह, अमरजीत सिंह, मुकेश भी मौजूद रहे। इसी तरह राहों के बस स्टैंड पर स्थित स्टूडियो से चोर ताला तोड़ कर कीमती सामान चोरी करके ले गए। घटना की जांच कर रहे स्टूडियो संचालक बलविंदर सिंह बबला ने बताया कि वे सुबह करीब 9 बजे दुकान पर गए तो दुकान के ताले टूटे हुए थे। शटर खोला तो अंदर सामान बिखरा पड़ा था। शुरुआती जांच के दौरान पता चला है कि चोर दुकान से हार्ड ड्राइव, पैन ड्राइव, मेमोरी कार्ड, एक सोनी कंपनी का स्टिल कैमरा, डीवीडी आदि गायब थे। जिनमें जरूरी डाटा था। उन्होंने बताया कि इस संबंध में पुलिस को शिकायत दी गई है।
hin_Deva hin_Deva